**„Аги и Ема“**

**Игор Коларов (1973-2017)**

* **О писцу**
* **Игор Коларов рођен је 18. јула 1973. у Београду.**
* **Био је један од најпознатијих савремених српских писаца за деци и младе. Бавио се писањем романа за децу, кратких прича и песама.**
* **Током живота добио је многа признања и награде, а због истанчаног хумора и поетике, био је омиљен међу свим генерацијама читалаца.**
* **Умро је 12.маја 2017. године у Београду.**
* **О делу**

У овом кратком ромаку је много речено о људима, њиховим осећањима и размишљањима. Ово је првенствено прича о необичном пријатељству, о пријатељству које не зна за границе и предрасуде, оном правом пријатељству које лечи усамљеност.

Такође, ово је прича о свој усамљеној деци чији су родитељи стално заузети послом и који немају времена да их саслушају, посаветују и да им помажу.

У роману осећамо све лоше последице убрзаног начина живота – усамљеност и отуђење породице су главни мотиви, поред мотива пријатељства.

Приповедање је у 3.лицу. Оно је једноставно и дато је углавном из перспективе детета.

Реченице су кратке и језгровите, сведене на Агијев опажајни свет.

Роман се састоји из 123 поглавља, али та поглавља су веома кратка, то су цртице, као неки кратки записи дневних дешавања, прво само дечака Агија, а потом њега и његове нове другарице старице Еме.

**Књижевни род**: епика

**Књижевна врста**: роман

**Тема**: Необично пријатељство између деветогодишњег усамљеног и маштовитог дечака Агија и необичне старице Еме.

**Идеја**: Пријатељство не зна за границе и може да постоји и између људи различитог узраста, који су блиских духом.

**Ликови**: Аги, Ема, Агијеви родитељи, ујак

**ЗАДАЦИ ЗА ТЕБЕ:**

\*\*\* Наведи који су ти одломци из романа „Аги и Ема” најзанимљивији.
\*\*\* Опиши како је на тебе деловало то што су, за разлику од већине романа , у роману Игора Коларова поглавља кратка.
\*\*\* Укратко препричај роман.
\*\*\* Издвој поглавља у којима се говори о школи и о Агијевој породици. Опиши како се он осећа међу школским друговима и у својој кући.
\*\*\* Наведи Агијеве особине и образложи их примерима из текста.
\*\*\* Наведи Емине особине и опиши свој доживљај њеног лика.
\*\*\* Објасни у чему се, по твом мишљењу, састоји пријатељство између Агија и Еме.
\*\*\* Покушај да издвојиш разлоге због којих мислиш да је вредно читати роман Игора Коларова.

* Покушајте да допишете наставак романа „Аги и Ема“ тако што ћете осмислити додатна поглавља, од којих ће свако представљати целину за себе (појединачну епизоду).

 **(ОСМИСЛИТЕ ДВА ИЛИ ТРИ ДОДАТНА ПОГЛАВЉА)**

    **Инструкције:**
    *Поглавља не морају бити дуга, али се потрудите да буду занимљива.*